לי פרידלנדר

לי פרידלנדר (באנגלית: Lee Friedlander; נולד ב-14 ביולי 1934) הוא צלם ואמן אמריקאי ממוצא יהודי. בשנות השישים והשבעים של המאה ה-20, עבד פרידלנדר בעיקר עם מצלמות 35 מ"מ וסרט צילום שחור-לבן, ופיתח שפה חזותית משפיעה של "נוף חברתי" אורבני, שזכתה לחיקויים רבים. רבות מתמונותיו כוללות חלקי-השתקפויות בחלונות ראווה, מבנים ממוסגרים בגדר, כרזות ושלטי רחוב, בניסיון לשקף את מראה החיים המודרניים.

חייו ועבודתו
פרידלנדר נולד ב-1934 באברדין שבוושינגטון, בנם של מהגר יהודי-גרמני ומהגרת פינית לותרנית. למד צילום בקולג' ארט סנטר לעיצוב (Art Center College of Design) בפסדינה, קליפורניה. ב-1956 עבר לניו יורק, שם צילם מוזיקאי ג'אז לעטיפות אלבומים. עבודתו המוקדמת מושפעת מיוצרים כמו אז'ן אטז'ה, רוברט פרנק וווקר אוונס. ב-1960, הוענקה לו מלגת גוגנהיים כדי שיוכל להתמקד ביצירת אמנות מקורית (כמו גם בשנים 1962 ו-1977). כמה מתמונותיו המפורסמות יותר התפרסמו במגזין פלייבוי מספטמבר 1985, תמונות שחור-לבן של מדונה משנות השבעים המאוחרות. עבור הסט שצולם ב-1979 קיבלה הזמרת, שהייתה אז סטודנטית, שכר של 25$. ב-2009 נמכרה אחת מהתמונות ב-37,500$ במכירה פומבית בכריסטי'ס.

ב-1963 הציג המוזיאון הבינלאומי לצילום בבית ג'ורג' איסטמן את תערוכת היחיד הראשונה שלו, פירסומו בעולם התרחש ב-1967, כאשר ג'ון זרקובסקי בחר בו, יחד עם דיאן ארבוס וגארי וינוגרנד לתערוכה המרכזית  "New Documents" ("תיעודים חדשים")  במוזיאון לאומנות מודרנית בניו יורק. ב-1973 זכתה עבודתו להקרנה בפסטיבל Rencontres d'Arles הצרפתי. ב-1990 העניקה לו קרן מקארתור חברות בעמיתי מקארתור. ב-2003, הוא זכה במדליה ובחברות מטעם ה-Royal Photographic Society בזכות תרומה קבועה ומשמעותית לאומנות הצילום. ב-2005 הוצגה תערוכה שלמה של יצירתו במוזיאון לאומנות מודרנית, שכללה 400 תמונות, החל משנות החמישים עד לימינו. הוא זכה בפרס הסלבלד באותה שנה. התערוכה הוצגה מחדש ב-2008 במוזיאון לאומנות מודרנית בסן פרנסיסקו.

דוגמאות מצילומיו של לי פרידלנדר 
להלן דוגמאות מצילומיו:

 עבודותיו של לי פרידלנדר ב-  National Gallery of Art.
 עבודותיו של לי פידלנדר ב- Artnet.
 עבודותיו של לי פרידלנדר ב- UNM Museum.
 עבודותיו של לי פרידלנדר ב- The American Monument.
 עבודותיו של לי פרידלנדר ב- YouTube 2012.
 עבודותיו של לי פרידלנדר ב- MOMA.
 עבודותיו של לי פרידלנדר ב- NYTimes.
 עבודיו של לי פרידלנדר ב- Gallery.
 עבודותיו של לי פרידלנדר ב- THE MASTERS OF STREET PHOTOGRAPHY EPISODE 50 LEE FRIEDLANDER.
 עבודותיו של לי פרידלנדר ב- Berlin Asks - Lee Friedlander- Retrospective.

צילומי רחוב 
צילומי רחוב מהווים מרכיב מרכזי בעבודותיו של פרידלנדר, הוא הושפע רבות מראשון המאסטרים של צילומי הרחוב אז'ן אטז'ה.  גם אצל פרידלנדר מבחינים בקווים הסוריאליסטיים שמאן-ריי זיהה בעבודיו של אטז'ה.

מספר מאפיינים של צילומי הרחוב של פרידלנדר 
בצילומי השתקפויות (חלונות ו/או מראות) מופיעים שכבות מורכבות, הצופה נדרש למאמץ כדי להבין מה שייך למה. גם הרחוב משתקף. לעיתים קרובות, ההשתקפות היא מזויות נמוכות המאפשרת הצצה להשתקפויות של עצמים גבוהים (לדוגמה, בנינים גבוהים שמעבר לרחוב). לעיתים קרובות משתקפים גם הולכי רגל. יש והולכי הרגל מתקשרים עם הדמויות שבחלון. לעיתם הצלם או חלקו  משתקפים גם הם. תלת-המימד בתמונה מודגש. (בד"כ באמצעות עדשות רחבות ואלמנט קרוב להדגשת עומק הפרספקטיבה). אלו צילומי ש/ל. בדרך כלל בפורמט של 35 מ"מ (3:2) אך לעיתים פורמט של 6X6 ס"מ (1:1) .

קישורים חיצוניים
 לי פרידלנדר באתר המוזיאון לאמנות מודרנית
 לי פרידלנדר באתר MutualArt
 לי פרידלנדר באתר Masters of Photography
 
 Steven Litt, Lee Friedlander exhibit at Cleveland Museum of Art speaks volumes, The Plain Dealer, March 1, 2009

הערות שוליים

צלמים יהודים אמריקאים
זוכי מלגת גוגנהיים
אמריקאים שנולדו ב-1934
זוכי פרס הסלבלד